
Infravörös egyfoton detektorok tulajdonságainak javítása plazmonikus struktúrákkal

A fénnyel működő áramkörök megvalósításához kisméretű, megfelelő tulajdonságokkal rendelkező, nagy hatásfokú és gyors fényforrásokra valamint detektorokra van szükség. A jelenleg elérhető legjobb detektorok szupravezető nanohuzalok hullámhossznál lényegesen kisebb periódusú mintázataira épülnek és egyetlen foton érzékelésére is alkalmasak. Hatásfokuknak az abszorbeáló szegmens felületének növelésével történő javítása azonban a detektor sebességének csökkenését vonja maga után.
Olyan nanostruktúrákkal integrált detektor felületek vizsgálatát végeztük el, amelyek a nemesfém-dielektrikum határfelületen keltett plazmonikus jelenségek révén, az abszorbens felületének csökkentése mellett is növelik az abszorpciót. A különböző plazmonikus struktúrákkal integrált egyfoton detektorok tervezését és vizsgálatát a véges elemes módszeren alapuló COMSOL Multiphysics programcsomag alkalmazásával valósítottuk meg. A dolgozatban bemutatásra kerülnek az abszorpció és polarizáció-kontraszt jelentős növelését eredményező általunk kifejlesztett detektortípusok (1. ábra (a)-(d)), az ezen detektorok optikai válaszának és közeltér-eloszlásának feltérképezése céljából végzett számításaim eredményei valamint az egyes rendszerek optikai válaszának összehasonlító analízise (1. ábra (e)).

1. abra (a)-(d) A vizsgalt P=792.5 nm periodusu integralt mintdzatot tartalmazo detektorok sematikus
dabrai és (e) a kivildagitasi iranytdl fiiggo abszorpcio





